	Tämä asiakirja sisältää Rezzayo valmistetietojen hyväksytyn tekstin, jossa on korostettu edellisen menettelyn (EMEA/H/C/005900/0000) jälkeen valmistetietoihin tehdyt muutokset.

Lisätietoja on Euroopan lääkeviraston verkkosivustolla osoitteessa https://www.ema.europa.eu/en/medicines/human/EPAR/Rezzayo

























LIITE I

VALMISTEYHTEENVETO

Tähän lääkevalmisteeseen kohdistuu lisäseuranta. Tällä tavalla voidaan havaita nopeasti turvallisuutta koskevaa uutta tietoa. Terveydenhuollon ammattilaisia pyydetään ilmoittamaan epäillyistä lääkkeen haittavaikutuksista. Ks. kohdasta 4.8, miten haittavaikutuksista ilmoitetaan.


[bookmark: _Hlk112165750]1.	LÄÄKEVALMISTEEN NIMI

[bookmark: _Hlk65945546]REZZAYO 200 mg kuiva‑aine välikonsentraatiksi infuusionestettä varten, liuos


2.	VAIKUTTAVAT AINEET JA NIIDEN MÄÄRÄT

[bookmark: _Hlk82426751]Yksi injektiopullo sisältää 200 mg retsafungiinia (asetaattina).

Täydellinen apuaineluettelo ks. kohta 6.1.


3.	LÄÄKEMUOTO

Kuiva‑aine välikonsentraatiksi infuusionestettä varten, liuos (kuiva-aine välikonsentraatiksi)

Valkoinen tai vaaleankeltainen kakku tai jauhe.


4.	KLIINISET TIEDOT

4.1	Käyttöaiheet

REZZAYO on tarkoitettu aikuisten invasiivisen kandidiaasin hoitoon.

Sienilääkkeiden asianmukaista käyttöä koskevat viralliset ohjeet on otettava huomioon.

4.2	Annostus ja antotapa

REZZAYO‑hoidon saa aloittaa vain invasiivisten sieni‑infektioiden hoitoon perehtynyt lääkäri.

Annostus

400 mg:n kerta‑annos latausannoksena 1. päivänä, jonka jälkeen 200 mg 8. päivänä ja sen jälkeen kerran viikossa.

Hoidon keston on perustuttava potilaan kliiniseen ja mikrobiologiseen vasteeseen. Sienilääkitystä on yleensä jatkettava vähintään 14 päivää viimeisen positiivisen viljelynäytteen jälkeen. Kliinisissä tutkimuksissa potilaita hoidettiin retsafungiinilla enintään 28 päivän ajan. Yli 4 viikon pituisesta retsafungiinihoidosta on vähän turvallisuustietoja. 

Jos hoito‑ohjelman mukainen annos jää väliin (eli sitä ei anneta hoito‑ohjelman mukaisena päivänä), väliin jäänyt annos on annettava mahdollisimman pian.
· Jos väliin jäänyt annos annetaan 3 päivän kuluessa hoito‑ohjelman mukaisesta päivästä, seuraava viikoittainen annos voidaan antaa hoito‑ohjelman mukaisesti.
· Jos väliin jäänyt annos annetaan yli 3 päivän kuluttua hoito‑ohjelman mukaisesta päivästä, hoitoaikataulua on muutettava niin, että seuraavaan annokseen on vähintään 4 päivää.
· Jos hoitoa jatkettaessa väliin jääneestä annoksesta on kulunut vähintään 2 viikkoa, annostus on aloitettava uudelleen 400 mg:n latausannoksella.

Erityispotilasryhmät

Iäkkäät

Annosta ei tarvitse muuttaa 65‑vuotiaille tai sitä vanhemmille iäkkäille potilaille (ks. kohta 5.2).

Maksan vajaatoiminta

Annosta ei tarvitse muuttaa potilaille, joilla on maksan vajaatoimintaa (ks. kohta 5.2).

Munuaisten vajaatoiminta

Annosta ei tarvitse muuttaa potilaille, joilla on munuaisten vajaatoimintaa. Tätä lääkevalmistetta voidaan antaa hemodialyysin ajankohdasta riippumatta (ks. kohta 5.2).

Muut potilasryhmät

Annosta ei tarvitse muuttaa potilaan painon mukaan (ks. kohta 5.2).

Pediatriset potilaat

REZZAYO‑valmisteen turvallisuutta ja tehoa alle 18 vuoden ikäisten lasten hoidossa ei ole vielä varmistettu.
Tietoja ei ole saatavilla.

Antotapa

Vain laskimoon.

Liuos annetaan käyttökuntoon saattamisen ja laimentamisen jälkeen (ks. kohta 6.6) hitaana noin tunnin kestoisena infuusiona laskimoon. Infuusion kestoa voidaan pidentää 180 minuuttiin infuusioon liittyvien reaktioiden oireiden kehittymisen hallitsemiseksi (ks. kohta 4.4).

Ks. kohdasta 6.6 ohjeet lääkevalmisteen saattamisesta käyttökuntoon ja laimentamisesta ennen lääkkeen antoa.

4.3	Vasta‑aiheet

Yliherkkyys vaikuttavalle aineelle tai kohdassa 6.1 mainituille apuaineille.

Yliherkkyys muille ekinokandiiniryhmän lääkevalmisteille.

4.4	Varoitukset ja käyttöön liittyvät varotoimet

Retsafungiinin tehoa on arvioitu vain pienellä joukolla neutropeenisiä potilaita (ks. kohta 5.1).

Vaikutukset maksaan

Joillakin retsafungiinihoitoa saavilla potilailla on kliinisissä tutkimuksissa havaittu kohonneita maksaentsyymipitoisuuksia. Joillekin potilaille, joilla on vakava perussairaus ja jotka saivat samanaikaisesti useita lääkityksiä retsafungiinin lisäksi, on ilmennyt kliinisesti merkittävä maksan toimintahäiriö; syy‑yhteyttä retsafungiiniin ei ole vahvistettu. Jos potilaan maksaentsyymipitoisuus kohoaa retsafungiinihoidon aikana, potilasta on seurattava ja retsafungiinihoidon jatkamisen riski‑hyötysuhde on arvioitava uudelleen.

Infuusioon liittyvät reaktiot

Retsafungiinihoidon yhteydessä on esiintynyt ohimeneviä infuusioon liittyviä reaktioita, joille on tyypillistä ihon punastuminen, lämmön tunne, pahoinvointi ja puristava tunne rintakehässä.

Kliinisissä tutkimuksissa infuusioreaktiot hävisivät minuuttien kuluessa, jotkut ilman infuusion keskeyttämistä tai lopettamista. Potilaita on seurattava infuusion aikana. Jos infuusio lopetetaan reaktion vuoksi, infuusion aloittamista uudelleen hitaammalla nopeudella voidaan harkita, kun oireet ovat hävinneet.

Valotoksisuus

Retsafungiini voi suurentaa valotoksisuuden riskiä. Potilaita on kehotettava välttämään auringolle altistumista ja muita UV‑säteilyn lähteitä ilman riittävää suojaa hoidon aikana ja 7 päivää retsafungiinin viimeisen annon jälkeen.

Natriumsisältö

Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Retsafungiiniin liittyvien yhteisvaikutusten mahdollisuutta sytokromi P450 ‑entsyymien ja/tai kuljettajaproteiinien useiden koesubstraattien kanssa on arvioitu kliinisesti. Annoksen muuttamisen tarve katsotaan epätodennäköiseksi niiden lääkevalmisteiden osalta, jotka ovat CYP2C8‑, CYP3A4‑, CYP1A2‑ ja CYP2B6‑entsyymien ja P‑gp‑, BCRP‑, OATP‑, OCT1‑, OCT2‑, MATE1‑ ja MATE2‑kuljettajaproteiinien substraatteja, kun niitä annetaan yhdessä retsafungiinin kanssa.

Myös retsafungiinin ja useiden samanaikaisesti annettujen lääkevalmisteiden yhteisvaikutusten mahdollisuutta on arvioitu kliinisesti. Takrolimuusin, siklosporiinin, ibrutinibin, mykofenolaattimofetiilin ja venetoklaksin annoksen muuttamisen tarve katsotaan epätodennäköiseksi, kun niitä annetaan yhdessä retsafungiinin kanssa.

Retsafungiini on metabolisesti vakaa in vitro, ja on todettu, että se ei ole BCRP‑, P‑gp‑, MRP2‑, OATP1B1‑, OATP1B3‑, OCT1‑, OCTN1‑ ja OCTN2‑kuljettajaproteiinien substraatti. Siksi retsafungiinin annoksen muuttamisen tarve annettaessa retsafungiinia samanaikaisesti muiden lääkevalmisteiden kanssa katsotaan epätodennäköiseksi.

4.6	Hedelmällisyys, raskaus ja imetys

Raskaus

Retsafungiinin käytöstä raskaana oleville naisille ei ole olemassa tietoja.
Eläimillä tehdyissä tutkimuksissa ei ole havaittu lisääntymis‑ eikä kehitystoksisia vaikutuksia (ks. kohta 5.3). Eläimillä tehdyissä tutkimuksissa retsafungiinin on osoitettu läpäisevän istukan. Mahdollista riskiä ihmiselle ei tunneta.

Retsafungiinia ei suositella käytettäväksi raskauden aikana eikä niiden naisten hoitoon, jotka voivat tulla raskaaksi ja jotka eivät käytä ehkäisyä, ellei hyöty ole suurempi kuin sikiölle mahdollisesti aiheutuva riski.

Imetys

Retsafungiinin käytöstä imettäville naisille ei ole olemassa tietoja. Ei tiedetä, erittyykö retsafungiini tai sen metaboliitit ihmisillä äidinmaitoon. Rotilla retsafungiinin havaittiin erittyvän maitoon (ks. kohta 5.3).

Imetettävään vauvaan kohdistuvia riskejä ei voida sulkea pois.

On päätettävä, lopetetaanko imetys vai pidättäydytäänkö retsafungiinihoidosta, ottaen huomioon imetyksen hyödyt lapselle ja hoidosta koituvat hyödyt äidille.

Hedelmällisyys

Retsafungiinin vaikutuksesta ihmisen hedelmällisyyteen ei ole tietoja saatavissa. Retsafungiini ei vaikuttanut naarasrottien hedelmällisyyteen eikä urosrottien lisääntymisen onnistumiseen urosrottien kiveksiin aiheutuneista palautuvista vaikutuksista huolimatta (ks. kohta 5.3).

[bookmark: _Hlk145322309]4.7	Vaikutus ajokykyyn ja koneidenkäyttökykyyn

REZZAYO‑valmisteella ei ole haitallista vaikutusta ajokykyyn ja koneidenkäyttökykyyn.

4.8	Haittavaikutukset

Turvallisuustietojen yhteenveto

Kliinisistä tutkimuksista saadun kokemuksen perusteella retsafungiinin yleisimmin raportoidut haittavaikutukset olivat hypokalemia, kuume, anemia ja ripuli (hyvin yleisiä haittavaikutuksia).

Retsafungiinista on aiheutunut ohimeneviä infuusioon liittyviä reaktioita, joille on tyypillistä ihon punastuminen, lämmön tunne, pahoinvointi ja puristava tunne rintakehässä (ks. kohta 4.4).

Haittavaikutustaulukko

Seuraavassa taulukossa on 400/200 mg retsafungiinia saaneisiin 151 173 tutkittavaan perustuvat haittavaikutukset elinjärjestelmittäin ja MedDRA preferred term ‑termeittäin sekä esiintymistiheyksittäin lueteltuina. Esiintymistiheydet luokitellaan seuraavasti: hyvin yleinen (≥ 1/10), yleinen (≥ 1/100, < 1/10), melko harvinainen (≥ 1/1 000, < 1/100), harvinainen (≥ 1/10 000, < 1/1 000), hyvin harvinainen (< 1/10 000) ja spontaaniraportoinnissa tuntematon (koska saatavissa oleva tieto ei riitä esiintyvyyden arviointiin). Haittavaikutukset on esitetty kussakin yleisyysluokassa haittavaikutuksen vakavuuden mukaan alenevassa järjestyksessä.

Taulukko 1. Haittavaikutustaulukko
	Elinjärjestelmä
	Hyvin yleinen
≥ 1/10
	Yleinen
≥ 1/100, < 1/10
	Melko harvinainen
≥ 1/1 000, < 1/100
	Tuntematon

	Veri ja imukudos
	Anemia
	Anemia
	
	

	Aineenvaihdunta ja ravitsemus
	Hypokalemia
	Hypomagnesemia, hypofosfatemia
	Hyperfosfatemia, hyponatremia
	

	Verisuonisto
	
	Hypotensio
	
	

	Hengityselimet, rintakehä ja välikarsina
	
	Hengityksen vinkuminen
	
	

	Ruoansulatuselimistö
	Ripuli
	Oksentelu, pahoinvointi, vatsakipu, ummetus
	
	

	Iho ja ihonalainen kudos
	
	Eryteema, ihottuma
	Valotoksisuus
	Nokkosihottuma

	Luusto, lihakset ja sidekudos
	
	
	Vapina
	

	Yleisoireet ja antopaikassa todettavat haitat
	Kuume
	
	
	

	Tutkimukset
	
	Suurentunut veren alkalisen fosfataasin pitoisuus, suurentunut maksaentsyymi-pitoisuus, suurentunut alaniiniamino-transferaasi-pitoisuus, suurentunut aspartaattiamino-transferaasi-pitoisuus, suurentunut veren bilirubiinipitoisuus
	Suurentunut eosinofiilien määrä
	

	Vammat, myrkytykset ja hoitokomplikaatiot
	
	Infuusioon liittyvät reaktiot
	
	



Epäillyistä haittavaikutuksista ilmoittaminen
On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty‑haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Yliannostustapauksessa suositellaan tukihoitoa ja oireenmukaista hoitoa sekä homeostaasin ja vitaalitoimintojen ylläpitohoitoa.

Vaiheen 1 kliinisessä tutkimuksessa, jossa annettiin 600 mg:n ja 1 400 mg:n kerta‑annoksia, ei raportoitu annosta rajoittavaa toksisuutta. Vaiheen 2 kliinisessä tutkimuksessa, jossa annettiin 400 mg:n retsafungiiniannoksia kerran viikossa enintään 4 viikon ajan, ei raportoitu annosta rajoittavaa toksisuutta.

Retsafungiini sitoutuu voimakkaasti proteiineihin, eikä se oletettavasti ole dialysoitavissa (ks. kohta 5.2).


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: Systeemiset sienilääkkeet, muut systeemiset sienilääkkeet, ATC‑koodi: J02AX08

Vaikutusmekanismi

Retsafungiini estää selektiivisesti sienten 1,3‑β‑D‑glukaanisyntaasia, minkä seurauksena 1,3‑β‑D‑glukaanin muodostuminen estyy. 1,3‑β‑D‑glukaani on sienen soluseinämän välttämätön komponentti, jota ei esiinny nisäkässoluissa. 1,3‑β‑D‑glukaanisynteesin estyminen johtaa Candida‑suvun (spp.) hiivoissa nopeaan ja pitoisuudesta riippuvaiseen fungisidiseen aktiivisuuteen.

Aktiivisuus in vitro

Retsafungiinin MIC90‑arvot (saatu modifioidulla EUCAST‑menetelmällä) ovat muilla kuin Candida parapsilosis ‑lajeilla yleensä ≤ 0,016 mg/l (Candida parapsilosis ‑lajilla MIC90 = 2 mg/l).

Testattaessa retsafungiinia sellaisia kliinisiä Candida spp. ‑isolaatteja vastaan, joihin oli lisätty ekinokandiiniresistenttejä ja /tai atsoliresistenttejä kantoja, retsafungiinin aktiivisuus oli samankaltainen kuin anidulafungiinin.

Resistenssi

Vähentynyt herkkyys ekinokandiineille, mukaan lukien retsafungiinille, johtuu mutaatioista glukaanisyntaasin katalyyttistä alayksikköä koodaavissa FKS‑geeneissä (useimmilla Candida‑lajeilla FKS1, C. glabratalla FKS1 ja FKS2).

Herkkyystestauksen tulkintakriteerit

[bookmark: _Hlk147916520]European Committee on Antimicrobial Susceptibility Testing ‑komitea (EUCAST) on määritellyt retsafungiinille herkkyystestauksen MIC‑määritystä (pienintä bakteerin kasvun estävää pitoisuutta) koskevat tulkintakriteerit, jotka luetellaan täällä: https://www.ema.europa.eu/documents/other/minimum-inhibitory-concentration-mic-breakpoints_en.xlsx

MIC‑määrityksen modifioitua EUCAST:n kasvuliemen mikrolaimennosmenetelmää on käytetty testattaessa Candida spp:n herkkyyttä retsafungiinille sekä vastaavien tulkinnallisten raja‑arvojen saamiseksi.

Kliininen teho

Kandidemia ja invasiivinen kandidiaasi aikuisilla potilailla
Retsafungiinin tehoa kandidemiaa ja/tai invasiivista kandidiaasia sairastavien potilaiden hoidossa arvioitiin yhdessä vaiheen 3 tutkimuksessa.

Vaiheen 3 tutkimus oli prospektiivinen, satunnaistettu ja kaksoissokkoutettu monikeskustutkimus. Tutkimuksesta suljettiin pois potilaat, joilla oli septinen artriitti proteesinivelessä, osteomyeliitti, endokardiitti tai sydänlihastulehdus, aivokalvotulehdus, endoftalmiitti, korioretiniitti tai mikä tahansa keskushermostoinfektio, krooninen systeeminen kandidiaasi ja tukoksesta tai kirurgisesta instrumentaatiosta aiheutunut virtsateiden kandidiaasi. Tutkittavat satunnaistettiin suhteessa 1:1 saamaan 400 mg retsafungiinia latausannoksena 1. päivänä, sen jälkeen 200 mg 8. päivänä ja sen jälkeen kerran viikossa yhteensä 2–4 viikon ajan tai 70 mg:n kerta‑annos kaspofungiinia latausannoksena laskimoon 1. päivänä, sen jälkeen 50 mg kaspofungiinia laskimoon kerran päivässä yhteensä 14–28 vuorokauden hoidon ajan.

[bookmark: _Hlk127807926]70,077,0 %:lla retsafungiinihoitoryhmän ja 68,774,2 %:lla kaspofungiinihoitoryhmän potilaista lopullinen diagnoosi oli vain kandidemia. Suurimmalla osalla heistä modifioitu APACHE II ‑pistemäärä oli < 20 (84,084,4 %:lla retsafungiinihoitoa ja 81,881,5 %:lla kaspofungiinihoitoa saaneista). 88,088,5 %:lla retsafungiinihoitoryhmän ja 93,991,1 %:lla kaspofungiinihoitoryhmän potilaista absoluuttinen neutrofiilimäärä (ANC) oli lähtötilanteessa ≥ 500/mm3.

Ensisijainen tehon päätetapahtuma oli tietojen arviointikomitean (Data Review Committee) vahvistama kokonaisvaste 14. päivänä. Kokonaisvaste määritettiin kliinisen vasteen, mykologisen vasteen ja radiologisen vasteen (invasiivista kandidiaasia sairastavat soveltuvat henkilöt) perusteella. Vähintään samanveroisuus (non‑inferiority) oli pääteltävissä, jos 95 %:n luottamusvälin (CI) alaraja 14. päivän paranemislukujen erotukselle (retsafungiini – kaspofungiini) oli > ‑20 %. Toissijaisia tehon päätetapahtumia olivat mistä tahansa syystä aiheutunut kuolleisuus 30. päivänä (30 päivän mistä tahansa syystä aiheutunut kuolleisuus) ja kokonaisvaste 5. päivänä. Näiden päätetapahtumien tulokset mITT‑analyysiaineiston osalta on esitetty taulukossa 2. mITT‑analyysiaineistoksi määriteltiin kaikki tutkittavat, joilla oli < 4 päivää (96 tuntia) ennen satunnaistamista saadusta keskuslaboratorion viljelmästä dokumentoitu Candida‑infektio veriviljelystä tai normaalisti steriilistä kohdasta, ja jotka saivat ≥ 1 annoksen tutkimuslääkettä.

Taulukko 2. Yhteenveto vaiheen 3 ReSTORE-tutkimuksen tuloksista (mITT-analyysiaineisto)
	
	Retsafungiini (R)
(N = 93115)
n (%)
	Kaspofungiini (C)
(N = 94117)
n (%)
	Erotus
(R-C)
(95 %:n luottamusväli) [1]

	
	
	
	

	Kokonaisvaste (paraneminen) [1]
	
	
	

	Päivä 5
	60 (52,2)52 (55,9)
	57 (48,7)49 (52,1)
	3,8 5 (‑10,59,4, 17,916,2)

	Päivä 14
	65 (56,5)55 (59,1)
	67 (57,3)57 (60,6)
	‑1,1 0 (‑14,913,5, 12,711,6)

	
	
	
	

	Päivä 30 mistä tahansa syystä aiheutunut kuolleisuus (kuolleita) [2, 3]
	29 (25,2)22 (23,7)
	29 (24,8)20 (21,3)
	2,40,4 (‑9,710,8, 14,411,6)

	

	[1] Paranemisluvuissa (retsafungiini miinus kaspofungiini) havaittujen erojen kaksisuuntaiset 95 %:n luottamusvälit on laskettu käyttämällä vakioimatonta Miettisen ja Nurmisen menetelmää, lukuun ottamatta 14. päivän kokonaisparanemista, joka on laskettu kahden satunnaistamisositteen vakioinnilla (diagnoosi [vain kandidemia; invasiivinen kandidiaasi] ja APACHE II ‑pistemäärä / absoluuttinen neutrofiilimäärä [APACHE II ‑pistemäärä ≥ 20 TAI absoluuttinen neutrofiilimäärä < 500 solua/mm3; APACHE II ‑pistemäärä < 20 JA absoluuttinen neutrofiilimäärä ≥ 500 solua/mm3] seulonnassa) käyttämällä Miettisen ja Nurmisen menetelmää. Ositepainotuksissa käytetään Cochran‑Mantel‑Haenszelin painotuksia.
[2] Kuolemien määrissä havaitun eron kaksisuuntainen 95 %:n luottamusväli, retsafungiini‑ miinus kaspofungiinihoitoryhmä, on laskettu käyttämällä vakioimatonta Miettisen ja Nurmisen menetelmää.
[3] Tutkittavat, jotka kuolivat 30. päivänä tai sitä ennen tai joiden eloonjäämisestä ei ollut tietoa.



Pediatriset potilaat

Euroopan lääkevirasto on myöntänyt lykkäyksen velvoitteelle toimittaa tutkimustulokset REZZAYO‑valmisteen käytöstä invasiivisen kandidiaasin hoidossa yhdessä tai useammassa pediatrisessa potilasryhmässä (ks. kohdasta 4.2 ohjeet käytöstä pediatristen potilaiden hoidossa).

5.2	Farmakokinetiikka

Yleiset farmakokineettiset ominaisuudet

Retsafungiinin farmakokinetiikkaa on tutkittu terveillä tutkittavilla, erityisryhmillä ja potilailla. Retsafungiinilla on pitkä puoliintumisaika, mikä mahdollistaa annostelun kerran viikossa. Vakaa tila saavutetaan ensimmäisellä latausannoksella (kaksi kertaa viikoittainen ylläpitoannos).

Jakautuminen

Retsafungiini jakautuu nopeasti, ja jakautumistilavuus on suunnilleen sama kuin kehon nestetilavuus (~ 40 l). Retsafungiini sitoutuu ihmisellä voimakkaasti proteiineihin (> 97 %).

Biotransformaatio

Retsafungiini oli vakaa eri lajeissa in vitro, kun sitä oli inkuboitu maksan ja suoliston mikrosomien ja hepatosyyttien kanssa.

Kliinisessä kerta‑annostutkimuksessa terveille vapaaehtoisille annettiin radioleimattua (14C) retsafungiinia (noin 400 mg/200 µCi radioaktiivisuutta). Pääasiallisesti verenkierrossa oli kanta‑aine retsafungiinia; retsafungiinin AUC plasmassa oli ~ 77 % koko radiohiilen AUC:sta, ja kunkin yksittäisen metaboliitin osuus oli alle 10 %.

Eliminaatio

Retsafungiinikerta‑annosten jälkeen (1 tunnin kestoinen infuusio laskimoon; 50, 100, 200 ja 400 mg) retsafungiinin kokonaispuhdistuman keskiarvo elimistössä oli kaikilla annostasoilla pieni (noin 0,2 l/h), ja terminaalisen puoliintumisajan keskiarvo oli 127–146 tuntia. Kaikilla annostasoilla annoksesta virtsaan muuttumattomana retsafungiinina erittynyt fraktio oli < 1 %, mikä osoittaa, että munuaispuhdistuman osuus retsafungiinin erittymisessä on vähäinen.

Kliinisessä kerta‑annostutkimuksessa terveille vapaaehtoisille annettiin radioleimattua (14C) retsafungiinia (noin 400 mg/200 µCi radioaktiivisuutta). Radioaktiivisuuden arvioitu kokonaissaanto oli kliiniseen yksikköön 29. ja 60. päivänä tehtyjen uusintakäyntien interpoloitujen tietojen perusteella  60. päivänä keskimäärin 88,3 %. Noin 74 % radioaktiivisen annoksen saannosta oli ulosteista (pääasiassa muuttumattomana retsafungiinina) ja 26 % virtsasta (pääasiassa metaboliitteina), mikä osoittaa, että retsafungiini eliminoituu muuttumattomana retsafungiinina pääosin ulosteisiin.

Lineaarisuus

Retsafungiinin farmakokinetiikka on laskimoon infuusiona annetun kerta‑annoksen jälkeen lineaarinen annosalueella 50–1 400 mg. Aika huippupitoisuuden saavuttamiseen plasmassa (Tmax) havaittiin kaikilla annoksilla odotetusti infuusion lopussa, ja AUC suureni suhteessa annokseen.

Erityispotilasryhmät

Maksan vajaatoiminta
Retsafungiinin farmakokinetiikkaa tutkittiin tutkittavilla, joilla oli keskivaikea (Child‑Pugh B, n = 8) ja vaikea (Child‑Pugh C, n = 8) maksan vajaatoiminta. Keskimääräinen retsafungiinialtistus pieneni keskivaikeaa ja vaikeaa maksan vajaatoimintaa sairastavilla tutkittavilla noin 30 % verrattuna kaltaistettuihin tutkittaviin, joiden maksan toiminta oli normaali. Tutkittavilla, joilla oli keskivaikea ja vaikea maksan vajaatoiminta, retsafungiinin farmakokinetiikka oli samankaltainen eikä retsafungiinialtistus muuttunut maksan vajaatoiminnan vaikeusasteen lisääntyessä. Maksan vajaatoiminnalla ei ollut kliinisesti merkittävää vaikutusta retsafungiinin farmakokinetiikkaan.

Munuaisten vajaatoiminta
Populaatiofarmakokineettinen analyysi, mukaan lukien tiedot vaiheen 1, vaiheen 2 ja vaiheen 3 tutkimuksista, osoitti, että kreatiniinipuhdistuma ei ollut retsafungiinin farmakokinetiikan merkittävä kovariaatti.

Iäkkäät
Populaatiofarmakokineettinen analyysi, mukaan lukien tiedot vaiheen 1, vaiheen 2 ja vaiheen 3 tutkimuksista, osoitti, että ikä ei ollut retsafungiinin farmakokinetiikan merkittävä kovariaatti.

Paino
Populaatiofarmakokineettinen analyysi, mukaan lukien tiedot vaiheen 1, vaiheen 2 ja vaiheen 3 tutkimuksista, osoitti, että kehon pinta‑ala oli retsafungiinin farmakokinetiikan merkittävä kovariaatti. Altistuksen simulointi kliinisesti lihavilla potilailla (painoindeksi [BMI] ≥ 30) osoitti, että altistus pieneni näillä tutkittavilla, mutta pienenemistä ei katsota kliinisesti merkittäväksi.

Sukupuoli/etnisyys
Populaatiofarmakokineettinen analyysi, mukaan lukien tiedot vaiheen 1, vaiheen 2 ja vaiheen 3 tutkimuksista, osoitti, että sukupuoli ja etnisyys eivät olleet retsafungiinin farmakokinetiikan merkittäviä kovariaatteja.

5.3	Prekliiniset tiedot turvallisuudesta

Retsafungiini aiheutti rotille, mutta ei apinoille, akuutin histamiinin vapautumisreaktion.

Retsafungiini ei aiheuttanut in vitro ‑tutkimuksissa genotoksisuutta bakteeri‑ ja nisäkässoluissa eikä rotan mikrotumatutkimuksessa.

Lisääntymistoksisuutta koskevien tutkimusten aikana retsafungiini ei vaikuttanut uros‑ eikä naarasrottien paritteluun tai hedelmällisyyteen, kun niille oli annettu 3 päivän välein laskimoon (lyhyt bolus) enimmillään 45 mg:n/kg annos (erillisessä rotilla tehdyssä tutkimuksessa määritetyn AUC‑arvon perusteella 6‑kertainen annos kliiniseen altistukseen verrattuna). Urosten hedelmällisyystutkimuksen aikana havaittiin siittiöiden liikkuvuuden vähenemistä annoksen ≥ 30 mg/kg yhteydessä ja annoksen 45 mg/kg yhteydessä useimmilla uroksilla ilmeni lievä tai keskivaikea hypospermia eikä lainkaan liikkuvia siittiöitä. Retsafungiiniannosten ≥ 30 mg/kg yhteydessä morfologisesti poikkeavan siemennesteen ilmaantuvuus lisääntyi ja siementiehyissä oli lievää tai keskivaikeaa rappeumaa.

Kolme kuukautta kestäneessä rotilla tehdyssä toksikologisessa tutkimuksessa retsafungiinia annettiin laskimoon (lyhyt bolus) 3 päivän välein. Uroksilla, jotka saivat annoksen 45 mg/kg, havaittiin 3 kuukauden jakson lopussa kiveksissä vähäistä tiehyiden rappeumaa/atrofiaa ja lisäkiveksissä solujätettä. Tämän löydöksen ilmaantuvuus väheni 4 viikkoa kestäneen palautumisjakson loppuun mennessä.

Sitä vastoin annoksella 45 mg/kg (AUC‑vertailujen perusteella noin 4,7‑kertainen kliiniseen annokseen nähden) ei ollut vaikutusta kiveksiin, lisäkiveksiin eikä spermatogeneesiin rottien saadessa annoksen (lyhyt bolus) laskimoon kerran viikossa 6 kuukauden ajan eikä myöskään 6 kuukautta kestäneen palautumisjakson aikana.

Aikuisten apinoiden siittiöpitoisuudessa, siittiötuotannon nopeudessa, siittiöiden morfologiassa tai liikkuvuudessa ei ollut muutoksia, kun niille annettiin retsafungiinia kerran viikossa enintään 30 mg/kg (AUC‑vertailujen perusteella noin 6‑kertainen kliiniseen annokseen nähden) 11 tai 22 viikon ajan eikä myöskään 52 viikkoa kestäneen palautumisjakson jälkeen.

Retsafungiinilla ei havaittu lisääntymis‑ tai kehitystoksisuutta, kun sitä oli annettu tiineille rotille ja kaniineille laskimoon ≥ 3,0‑ kertaisena pitoisuutena verrattuna ennustettuun ihmisen plasman vakaan tilan AUC‑pitoisuuteen.

Rotilla tehdyssä pre‑ ja postnataalista kehitystä koskeneessa tutkimuksessa, jossa retsafungiinia annettiin enintään 45 mg/kg laskimoon, ei havaittu haitallisia vaikutuksia jälkeläisten kasvuun, kypsymiseen eikä neurobehavioraalisiin tai lisääntymistoimintojen mittareihin. Retsafungiinia oli pieniä mitattavia pitoisuuksia sitä saaneiden eläinten sikiöiden plasmassa (pitoisuudet sikiöiden plasmassa olivat 2,0–3,6 % pitoisuuksista emon plasmassa) ja retsafungiini erittyi emon maitoon (pitoisuudet maidossa olivat 22–26 % pitoisuuksista emon plasmassa).

Yhdessä 3 kuukauden pituisessa apinoilla tehdyssä tutkimuksessa, jossa anto tapahtui kerran 3 vuorokauden välein, havaittiin palautuvaa kohdennusvapinaa (määriteltiin vapinaksi, joka on selkeämpää liikkeiden alkaessa), jonka ilmaantuvuus oli suurempi annosten ≥ 30 mg/kg yhteydessä. Kohdennusvapinan NOEL‑tasoksi (haitaton annostaso) katsottiin tässä tutkimuksessa 10 mg/kg (AUC‑vertailujen perusteella noin 2,5‑kertainen kliiniseen annokseen nähden). Kohdennusvapinaa ei havaittu toisessa apinoilla tehdyssä 6 kuukauden pituisessa tutkimuksessa, jossa eläimille annettiin laskimoon kerran viikossa enintään 30 mg/kg (noin 5,8 kertaa kliininen annos AUC‑vertailujen perusteella), eikä missään rotilla tehdyssä tutkimuksessa.


[bookmark: _Hlk112165777]6.	FARMASEUTTISET TIEDOT

6.1	Apuaineet

Mannitoli
Histidiini
Polysorbaatti 80
Kloorivetyhappo (pH:n säätöön)
Natriumhydroksidi (pH:n säätöön)

6.2	Yhteensopimattomuudet

Koska yhteensopivuustutkimuksia ei ole tehty, tätä lääkevalmistetta ei saa sekoittaa muiden lääkevalmisteiden kanssa, lukuun ottamatta niitä, jotka mainitaan kohdassa 6.6.

6.3	Kestoaika

Avaamaton injektiopullo 

3 vuotta.

[bookmark: _Hlk88148185]Injektiopullossa olevan käyttökuntoon saatetun liuoksen ja laimennetun infuusionesteen, liuoksen, säilyvyys

Kemialliseksi ja fysikaaliseksi käytönaikaiseksi säilyvyydeksi injektionesteisiin käytettävään veteen käyttökuntoon saatettuna on osoitettu enintään 24 tuntia 25 °C:ssa ja 2–8 °C:ssa.

Laimennetun infuusionesteen, liuoksen, kemialliseksi ja fysikaaliseksi käytönaikaiseksi säilyvyydeksi (välittömästi käyttökuntoon saattamisen jälkeen) on osoitettu 48 tuntia 25 °C:ssa ja 2–8 °C:ssa.

Käyttökuntoon saatettu liuos ja laimennettu infuusioneste, liuos, on mikrobiologiselta kannalta käytettävä heti. Jos valmistetta ei käytetä heti, käytönaikaiset säilytysolosuhteet ennen käyttöä ovat käyttäjän vastuulla, eivätkä saa yleensä ylittää 24 tuntia 2–8 °C:n lämpötilassa ensimmäisestä avaamisesta alkaen, ellei valmistetta ole saatettu käyttökuntoon ja laimennettu kontrolloiduissa ja validoiduissa aseptisissa olosuhteissa.

6.4	Säilytys

Säilytä alle 25 °C.

Pidä injektiopullo ulkopakkauksessa. Herkkä valolle.

Käyttökuntoon saatetun ja laimennetun lääkevalmisteen säilytys, ks. kohta 6.3.

6.5	Pakkaustyyppi ja pakkauskoko (pakkauskoot)

Lasinen injektiopullo, jossa on klooributyylikumitulppa ja alumiinisinetti, jossa on muovinen irti napsautettava (flip‑off) korkki.

Pakkauskoko: 1 injektiopullo.

[bookmark: OLE_LINK1]6.6	Erityiset varotoimet hävittämiselle ja muut käsittelyohjeet

[bookmark: _Hlk88851152]REZZAYO pitää antaa yksinään infuusiona laskimoon 9 mg/ml (0,9 %) natriumkloridia tai 4,5 mg/ml (0,45 %) natriumkloridia sisältävässä injektionesteessä tai 50 mg/ml (5 %) glukoosiliuoksessa.

KÄYTTÖOHJEET AIKUISPOTILAILLE ANTOA VARTEN

REZZAYO on saatettava käyttökuntoon ja laimennettava ennen antamista.

Käyttökuntoon saatettu liuos ja laimennettu infuusioneste, liuos, on mikrobiologiselta kannalta käytettävä heti. Jos valmistetta ei käytetä heti, käytönaikaiset säilytysolosuhteet ennen käyttöä ovat käyttäjän vastuulla eivätkä saa yleensä ylittää 24 tuntia 2–8 °C:n lämpötilassa ensimmäisestä avaamisesta alkaen, ellei valmistetta ole saatettu käyttökuntoon ja laimennettu kontrolloiduissa ja validoiduissa aseptisissa olosuhteissa.

Saata jokainen injektiopullo käyttökuntoon 9,5 ml:lla injektionesteisiin käytettävää vettä aseptista tekniikkaa käyttäen. Käyttökuntoon saatetussa injektiopullossa pitoisuus on 20 mg/ml. Injektiopullon käyttökuntoon saattamisessa ei saa käyttää steriiliä 9 mg/ml (0,9 %) natriumkloridiliuosta; käytä vain injektionesteisiin tarkoitettua vettä.

Vaahtoamisen minimoimiseksi älä ravista äläkä sekoita voimakkaasti. Valkoinen tai vaaleankeltainen jauhe liukenee täysin. Sekoita kevyesti pyöritellen enintään 5 minuutin ajan, kunnes käyttökuntoon saatettu liuos on kirkas, väritön tai vaaleankeltainen liuos. Käyttökuntoon saatettu liuos on tarkastettava silmämääräisesti hiukkasten tai värimuutosten varalta. Jos poikkeavuuksia havaitaan, injektiopulloa ei saa käyttää.

Injektiopullo on vain kertakäyttöön. Sen vuoksi käyttämätön käyttökuntoon saatettu konsentraatti on hävitettävä välittömästi.

400 mg:n latausannosta varten toistetaan käyttökuntoon saattamista koskevat vaiheet toisen REZZAYO‑injektiopullon osalta (katso annostustaulukko).

Infuusion kokonaistilavuuden pitää olla 250 ml, joten infuusiopussin (tai ‑pullon) tilavuuden on oltava annostustaulukon mukainen. Siirrä aseptisesti jokaisesta käyttökuntoon saatetusta injektiopullosta 10 ml infuusiopussiin (tai ‑pulloon), joka sisältää joko 9 mg/ml (0,9 %) natriumkloridi‑injektionestettä, 4,5 mg/ml (0,45 %) natriumkloridi‑injektionestettä tai 50 mg/ml (5 %) glukoosiliuosta. Infuusiopussiin tai ‑pulloon lisättävä käyttökuntoon saatetun liuoksen kokonaistilavuus mainitaan annostustaulukossa. Sekoita liuosta kääntelemällä infuusiopussia (tai ‑pulloa) varovasti. Vältä voimakasta ravistamista.

Jos liuoksessa havaitaan laimentamisen jälkeen hiukkasia tai värimuutoksia, liuos on hävitettävä.

ANNOSTUSTAULUKKO – LIUOKSEN VALMISTAMINEN AIKUISILLE ANNETTAVAA INFUUSIOTA VARTEN

	Annos (mg)
	Injektiopullojen luku-määrä
	250 ml:n infuusio-pussista/ ‑pullosta poistettava tilavuus (ml)
	Kuhunkin injektiopulloon lisättävän injektionesteisiin käytettävän veden tilavuus (ml)
	Infuusiopussiin/ ‑pulloon lisättävän käyttökuntoon saatetun liuoksen kokonaistilavuus (ml)
	Infuusion kokonaistilavuus (ml)
	Infuusio-nesteen, liuoksen, lopullinen pitoisuus (mg/ml)

	400
	2
	20
	9,5
	20*
	250
	1,6

	200
	1
	10
	9,5
	10
	250
	0,8


* 10 ml kahdesta injektiopullosta, yhteensä 20 ml.

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Mundipharma GmbH
De‑Saint‑Exupery‑Strasse 10
Frankfurt Am Main
60549
Saksa


8.	MYYNTILUVAN NUMERO(T)

[bookmark: _Hlk147916858]EU/1/23/1775/001


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 22. joulukuuta 2023


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivulla http://www.ema.europa.eu
























LIITE II

A.	ERÄN VAPAUTTAMISESTA VASTAAVA(T) VALMISTAJA(T)

B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

A.	ERÄN VAPAUTTAMISESTA VASTAAVA(T) VALMISTAJA(T)

Erän vapauttamisesta vastaavan (vastaavien) valmistajan (valmistajien) nimi ja osoite (osoitteet)

Fareva Mirabel
Route de Marsat Riom
Clermont‑Ferrand
63963
Ranska

TAI

Mundipharma DC B.V. 
Leusderend 16
Leusden 
Utrecht
3832 RC
Alankomaat

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.


[bookmark: OLE_LINK2]B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

Reseptilääke, jonka määräämiseen liittyy rajoitus (ks. liite I: valmisteyhteenvedon kohta 4.2).


C.	MYYNTILUVAN MUUT EHDOT JA EDELLYTYKSET

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EY 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.

Myyntiluvan haltijan tulee toimittaa tälle valmisteelle ensimmäinen määräaikainen turvallisuuskatsaus kuuden kuukauden kuluessa myyntiluvan myöntämisestä.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa:
· Euroopan lääkeviraston pyynnöstä
· kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty‑riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

























LIITE III

MYYNTIPÄÄLLYSMERKINNÄT JA PAKKAUSSELOSTE
























A. MYYNTIPÄÄLLYSMERKINNÄT

ULKOPAKKAUKSESSA ON OLTAVA SEURAAVAT MERKINNÄT

ULKOKOTELO


1.	LÄÄKEVALMISTEEN NIMI

REZZAYO 200 mg kuiva‑aine välikonsentraatiksi infuusionestettä varten, liuos
retsafungiini


2.	VAIKUTTAVA(T) AINE(ET)

Yksi injektiopullo sisältää 200 mg retsafungiinia (asetaattina)


3.	LUETTELO APUAINEISTA

Sisältää myös, mannitoli, histidiini, polysorbaatti 80, kloorivetyhappo, natriumhydroksidi.


4.	LÄÄKEMUOTO JA SISÄLLÖN MÄÄRÄ

Kuiva‑aine välikonsentraatiksi infuusionestettä varten, liuos

1 injektiopullo


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä.

Laskimoon.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

EXP


9.	ERITYISET SÄILYTYSOLOSUHTEET

Säilytä alle 25 °C.

Pidä injektiopullo ulkopakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

Mundipharma GmbH,
De‑Saint‑Exupery‑Strasse 10,
Frankfurt Am Main,
60549
Saksa


12.	MYYNTILUVAN NUMERO(T)

[bookmark: _Hlk147917214]EU/1/23/1775/001


13.	ERÄNUMERO

Lot


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Vapautettu pistekirjoituksesta.


17.	YKSILÖLLINEN TUNNISTE – 2D-VIIVAKOODI

2D‑viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN


PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

INJEKTIOPULLON ETIKETTI


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

REZZAYO 200 mg kuiva‑aine välikonsentraattia varten
retsafungiini
i.v.‑käyttö


2.	ANTOTAPA

Lue pakkausseloste ennen käyttöä.


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ


6.	MUUTA


























B. PAKKAUSSELOSTE

Pakkausseloste: Tietoa potilaalle

REZZAYO 200 mg kuiva-aine välikonsentraatiksi infuusionestettä varten, liuos
retsafungiini

Tähän lääkevalmisteeseen kohdistuu lisäseuranta. Tällä tavalla voidaan havaita nopeasti turvallisuutta koskevaa uutta tietoa. Voit auttaa ilmoittamalla kaikista mahdollisesti saamistasi haittavaikutuksista. Ks. kohdan 4 lopusta, miten haittavaikutuksista ilmoitetaan.

Lue tämä pakkausseloste huolellisesti ennen kuin aloitat lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:
[bookmark: _Hlk88853079]1.	Mitä REZZAYO on ja mihin sitä käytetään
2.	Mitä sinun on tiedettävä, ennen kuin saat REZZAYO‑valmistetta
3.	Miten REZZAYO‑valmistetta annetaan
4.	Mahdolliset haittavaikutukset
5.	REZZAYO‑valmisteen säilyttäminen
6.	Pakkauksen sisältö ja muuta tietoa


1.	Mitä REZZAYO on ja mihin sitä käytetään

Mitä REZZAYO on
REZZAYO‑valmisteen vaikuttava aine on retsafungiini, joka on sienilääke. Retsafungiini kuuluu lääkeryhmään nimeltään ekinokandiinit.

Mihin REZZAYO‑valmistetta käytetään
Tätä lääkettä annetaan aikuisille elimistöön levinneen hiivasienitaudin (invasiivisen kandidiaasin) hoitoon. Se on kudoksissa tai elimissä esiintyvä vakava sieni‑infektio, jonka aiheuttaja on  hiiva nimeltään Candida.

Miten REZZAYO toimii
Tämä lääke estää tietyn entsyymin (eräänlaisen valkuaisaineen eli proteiinin) toimintaa. Sienisolut tarvitsevat kyseistä entsyymiä valmistaakseen molekyyliä, joka vahvistaa niiden soluseinämiä. Kun entsyymin toiminta estyy, sienisoluista tulee hauraita eikä sieni voi kasvaa. Se estää infektion leviämisen ja antaa elimistön luonnolliselle puolustuskyvylle mahdollisuuden poistaa infektio.


2.	Mitä sinun on tiedettävä, ennen kuin saat REZZAYO‑valmistetta

REZZAYO‑valmistetta ei saa antaa
· jos olet allerginen retsafungiinille, muille ekinokandiineille (kuten kaspofungiinille, anidulafungiinille) tai tämän lääkkeen jollekin muulle aineelle (lueteltu kohdassa 6).

Varoitukset ja varotoimet
Keskustele lääkärin, apteekkihenkilökunnan tai sairaanhoitajan kanssa ennen kuin sinulle annetaan REZZAYO‑valmistetta.

Vaikutukset maksaan
Jos sinulle kehittyy maksaongelmia hoidon aikana, lääkäri voi päättää seurata maksasi toimintaa tiiviimmin.

Infuusioon liittyvät reaktiot
REZZAYO voi aiheuttaa infuusioon liittyviä reaktioita, joita voivat olla esimerkiksi ihon punastuminen, lämmön tunne, pahoinvointi ja puristava tunne rintakehässä. Lääkäri voi päättää seurata vointiasi infuusion aikana infuusioon liittyvän reaktion merkkien varalta, ja jos infuusioon liittyvä reaktio ilmenee, hän voi päättää hidastaa infuusion (tiputuksen) nopeutta.

Valoherkkyys
REZZAYO voi lisätä valoherkkyyden (iho tai silmät herkistyvät auringonvalolle tai muun tyyppiselle valolle) riskiä. Sinun on vältettävä ulkona auringossa oleskelua tai ruskettavaa keinovaloa ilman suojaa (kuten aurinkovoidetta) hoidon aikana ja 7 päivän ajan siitä, kun sait viimeisen annoksen tätä lääkettä.

Muut lääkevalmisteet ja REZZAYO
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä.

Raskaus, imeytys ja hedelmällisyys
Älä käytä tätä lääkettä, ellei lääkäri erityisesti sitä määrää. Jos olet raskaana tai imetät tai epäilet olevasi raskaana, kysy lääkäriltä tai apteekista neuvoa ennen tämän lääkkeen käyttöä. Jos olet nainen, joka voi tulla raskaaksi, lääkäri voi kehottaa sinua käyttämään ehkäisyä REZZAYO‑hoidon aikana.
REZZAYO‑valmisteen vaikutusta raskaana oleviin tai imettäviin naisiin ei tunneta.

Ajaminen ja koneiden käyttö
Tämä lääke ei todennäköisesti vaikuta ajokykyyn tai koneidenkäyttökykyyn.

REZZAYO sisältää natriumia
Tämä lääkevalmiste sisältää alle 1 mmol natriumia (23 mg) per annos eli sen voidaan sanoa olevan ”natriumiton”.


3.	Miten REZZAYO‑valmistetta annetaan

Tämän lääkkeen valmistelee ja antaa sinulle lääkäri tai muu terveydenhuollon ammattilainen.

Suositeltu annos
Hoito aloitetaan ensimmäisenä hoitopäivänä 400 mg:n latausannoksella (aloitusannoksella, joka on ylläpitoannosta suurempi). Tämän jälkeen saat 200 mg:n ylläpitoannoksen kahdeksantena hoitopäivänä ja sen jälkeen kerran viikossa.

REZZAYO annetaan sinulle kerran viikossa infuusiona (tiputuksena) laskimoon. Infuusio kestää vähintään yhden tunnin. Lääkäri määrittää infuusion kestoajan ja voi pidentää sitä enintään 3 tuntiin infuusioon liittyvien reaktioiden välttämiseksi.

Lääkäri päättää, kuinka kauan tarvitset hoitoa. Päätös perustuu sairauteesi ja siihen, miten elimistösi reagoi lääkkeeseen.

Hoito jatkuu yleensä vähintään 14 päivän ajan viimeisestä päivästä, jolloin veressäsi on todettu Candida‑hiivasientä.

Jos invasiivisen kandidiaasin oireet uusiutuvat, kerro siitä välittömästi lääkärille tai muulle terveydenhuollon ammattilaiselle.

Jos sinulle on annettu enemmän REZZAYO‑valmistetta kuin pitäisi
Sinulle ei pidä antaa tätä lääkettä useammin kuin kerran viikossa. Jos olet huolissasi siitä, että sinulle on saatettu antaa liikaa REZZAYO‑valmistetta, kerro siitä välittömästi lääkärille tai muulle terveydenhuollon ammattilaiselle.

Jos REZZAYO‑annos jää saamatta
Koska sinulle annetaan tätä lääkettä lääkärin tarkassa valvonnassa, on epätodennäköistä, että annos jäisi saamatta. Jos jokin lääkkeen antoon tarkoitettu vastaanottokäynti jää kuitenkin väliin, ota mahdollisimman pian yhteys lääkäriin tai muuhun terveydenhuollon ammattilaiseen, jotta voit varata uuden ajan.

Jos lopetat REZZAYO‑valmisteen käytön
Lääkäri seuraa hoitoon saamaasi vastetta ja sairauttasi päättääkseen, milloin tämän lääkkeen käyttö lopetetaan. Sinulle ei pitäisi ilmetä haittavaikutuksia tämän jälkeen.

Jos sinulla on kysymyksiä tämän lääkkeen käytöstä, käänny lääkärin, apteekkihenkilökunnan tai sairaanhoitajan puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Vakavat haittavaikutukset – kerro välittömästi lääkärille tai muulle terveydenhuollon ammattilaiselle, jos sinulle ilmaantuu jokin seuraavista haittavaikutuksista:
· ihon punoitus, lämmön tunne, pahoinvointi, puristava tunne rintakehässä – nämä voivat olla merkkejä infuusioon liittyvästä reaktiosta (yleisiä – voivat esiintyä enintään yhdellä henkilöllä kymmenestä).

Muut haittavaikutukset

Hyvin yleinen (voi ilmetä useammalle kuin 1 henkilölle kymmenestä)
· pieni veren kaliumpitoisuus (hypokalemia)
· ripuli
· kuume
· vähentynyt veren punasolujen määrä (anemia).

Yleinen (voi ilmetä enintään yhdelle henkilölle kymmenestä)
· vähentynyt veren punasolujen määrä (anemia)
· pieni veren magnesiumpitoisuus (hypomagnesemia) 
· pieni veren fosfaattipitoisuus (hypofosfatemia)
· matala verenpaine (hypotensio)
· hengityksen vinkuminen
· oksentelu
· pahoinvointi
· mahakipu (vatsakipu)
· ummetus
· ihon punoitus (eryteema)
· ihottuma
· suurentunut veren alkalisen fosfataasin pitoisuus; alkalinen fosfataasi on entsyymi (proteiini), jota muodostuu maksassa, luissa, munuaisissa ja suolistossa
· suurentuneet maksaentsyymipitoisuudet (mukaan lukien alaniiniaminotransferaasi‑ ja aspartaattiaminotransferaasipitoisuus)
· suurentunut veren bilirubiinipitoisuus; bilirubiini on veren punasolujen hajoamistuote.

Melko harvinainen (voi ilmetä enintään 1 henkilölle sadasta)
· suuri veren fosfaattipitoisuus (hyperfosfatemia)
· pieni veren natriumpitoisuus (hyponatremia)
· ihon ja silmien herkistyminen auringonvalolle tai muun tyyppiselle valolle (valoherkkyys)
· vapina
· suuri veren eosinofiilipitoisuus (eosinofiilit ovat eräänlaisia veren valkosoluja).

Tuntematon (koska saatavissa oleva tieto ei riitä esiintyvyyden arviointiin)
· nokkosihottuma (urtikaria).

Haittavaikutuksista ilmoittaminen
Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	REZZAYO‑valmisteen säilyttäminen

Ei lasten ulottuville eikä näkyville.

Älä käytä tätä lääkettä ulkokotelossa ja injektiopullon etiketissä mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.

Säilytä alle 25 °C.

Pidä injektiopullo ulkopakkauksessa. Herkkä valolle.

Vain koulutettu terveydenhuollon ammattilainen, joka on lukenut ohjeet kokonaan, voi valmistella tämän lääkkeen. Kun REZZAYO on valmisteltu, se pitää tavallisesti käyttää välittömästi. Käyttökuntoon saatettua ja laimennettua infuusioliuosta voidaan kuitenkin säilyttää jääkaapissa enintään 24 tuntia.

Lääkkeitä ei pidä heittää viemäriin eikä hävittää talousjätteiden mukana. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä REZZAYO sisältää
· Vaikuttava aine on retsafungiini. Yksi injektiopullo sisältää 200 mg retsafungiinia (asetaattina).
· Muut aineet ovat mannitoli, histidiini, polysorbaatti 80, kloorivetyhappo, natriumhydroksidi (ks. kohta 2 REZZAYO sisältää natriumia).

Lääkevalmisteen kuvaus ja pakkauskoko (‑koot)

REZZAYO on kuiva‑aine välikonsentraatiksi infuusionestettä varten, liuos, (kuiva‑aine välikonsentraatiksi) lasisessa injektiopullossa, jossa on kumitulppa ja alumiinisinetti sekä irti napsautettava (flip‑off) muovikorkki. Kuiva‑aine on valkoinen tai vaaleankeltainen kakku tai jauhe. Yksi pakkaus sisältää yhden injektiopullon.

Myyntiluvan haltija
Mundipharma GmbH,
De‑Saint‑Exupery‑Strasse 10,
Frankfurt Am Main,
60549
Saksa
Puh: +49 69506029‑000
Sähköposti: info@mundipharma.de

Valmistaja
Fareva Mirabel
Route de Marsat Riom
Clermont‑Ferrand
63963
Ranska

TAI

Mundipharma DC B.V. 
Leusderend 16
Leusden 
Utrecht
3832 RC
Alankomaat


Tämä pakkausseloste on tarkistettu viimeksi

Muut tiedonlähteet

Lisätietoa tästä lääkevalmisteesta on saatavilla Euroopan lääkeviraston verkkosivulla http://www.ema.europa.eu.

Tämä pakkausseloste on saatavissa kaikilla EU‑kielillä Euroopan lääkeviraston verkkosivustolla.

------------------------------------------------------------------------------------------------------------------------

Seuraavat tiedot on tarkoitettu vain terveydenhuollon ammattilaisille:

REZZAYO pitää antaa yksinään infuusiona laskimoon 9 mg/ml (0,9 %) natriumkloridia tai 4,5 mg/ml (0,45 %) natriumkloridia sisältävässä injektionesteessä tai 50 mg/ml (5 %) glukoosiliuoksessa.

KÄYTTÖOHJEET AIKUISPOTILAILLE ANTOA VARTEN

REZZAYO on saatettava käyttökuntoon ja laimennettava ennen antamista.

Käyttökuntoon saatettu liuos ja laimennettu infuusioneste, liuos, on mikrobiologiselta kannalta käytettävä heti. Jos valmistetta ei käytetä heti, käytönaikaiset säilytysolosuhteet ennen käyttöä ovat käyttäjän vastuulla eivätkä saa yleensä ylittää 24 tuntia 2–8 °C:n lämpötilassa ensimmäisestä avaamisesta alkaen, ellei valmistetta ole saatettu käyttökuntoon ja laimennettu kontrolloiduissa ja validoiduissa aseptisissa olosuhteissa.

Saata jokainen injektiopullo käyttökuntoon 9,5 ml:lla injektionesteisiin käytettävää vettä aseptista tekniikkaa käyttäen. Käyttökuntoon saatetussa injektiopullossa pitoisuus on 20 mg/ml. Injektiopullon käyttökuntoon saattamisessa ei saa käyttää steriiliä 9 mg/ml (0,9 %) natriumkloridiliuosta; käytä vain injektionesteisiin tarkoitettua vettä.

Vaahtoamisen minimoimiseksi älä ravista äläkä sekoita voimakkaasti. Valkoinen tai vaaleankeltainen jauhe liukenee täysin. Sekoita kevyesti pyöritellen enintään 5 minuutin ajan, kunnes käyttökuntoon saatettu liuos on kirkas, väritön tai vaaleankeltainen liuos. Käyttökuntoon saatettu liuos on tarkastettava silmämääräisesti hiukkasten tai värimuutosten varalta. Jos poikkeavuuksia havaitaan, injektiopulloa ei saa käyttää.

Injektiopullo on vain kertakäyttöön. Sen vuoksi käyttämätön käyttökuntoon saatettu konsentraatti on hävitettävä välittömästi.

400 mg:n latausannosta varten toistetaan käyttökuntoon saattamista koskevat vaiheet toisen REZZAYO‑injektiopullon osalta (katso annostustaulukko).

Infuusion kokonaistilavuuden pitää olla 250 ml, joten infuusiopussin (tai ‑pullon) tilavuuden on oltava annostustaulukon mukainen. Siirrä aseptisesti jokaisesta käyttökuntoon saatetusta injektiopullosta 10 ml infuusiopussiin (tai ‑pulloon), joka sisältää joko 9 mg/ml (0,9 %) natriumkloridi‑injektionestettä tai 4,5 mg/ml (0,45 %) natriumkloridi‑injektionestettä tai 50 mg/ml (5 %) glukoosiliuosta. Infuusiopussiin tai ‑pulloon lisättävä käyttökuntoon saatetun liuoksen kokonaistilavuus mainitaan annostustaulukossa. Sekoita liuosta kääntelemällä infuusiopussia (tai ‑pulloa) varovasti. Vältä voimakasta ravistamista.

Jos liuoksessa havaitaan laimentamisen jälkeen hiukkasia tai värimuutoksia, liuos on hävitettävä.

ANNOSTUSTAULUKKO – LIUOKSEN VALMISTAMINEN AIKUISILLE ANNETTAVAA INFUUSIOTA VARTEN

	Annos (mg)
	Injektiopullojen luku-määrä
	250 ml:n infuusio-pussista/ ‑pullosta poistettava tilavuus (ml)
	Kuhunkin injektiopulloon lisättävän injektionesteisiin käytettävän veden tilavuus (ml)
	Infuusiopussiin/ ‑pulloon lisättävän käyttökuntoon saatetun liuoksen kokonaistilavuus (ml)
	Infuusion kokonaistilavuus (ml)
	Infuusio-nesteen, liuoksen, lopullinen pitoisuus (mg/ml)

	400
	2
	20
	9,5
	20*
	250
	1,6

	200
	1
	10
	9,5
	10
	250
	0,8


* 10 ml kahdesta injektiopullosta, yhteensä 20 ml.
1

27
image1.png




image2.png




